Профессор Х.В. Солтанбаева – 300-ҙән ашыу ғилми хеҙмәт, шул иҫәптән, 5 монография (2-һе авторҙашлыҡта), юғары уҡыу йорттары, педагогия колледждары, дөйөм белем биреү мәктәптәре өсөн дәреслектәр, уҡыу ҡулланмалары, программалар авторы. Уның авторҙашлығында яҙылған 6-сы класс өсөн башҡорт теле дәреслеге (Башҡорт теле. Дөйөм белем биреү учреждениеларының 6 класы өсөн дәреслек. – Өфө: Китап, 2016 – 248 бит) яңы төрҙәге һәм заман талаптарына тап килгән уҡыу ҡулланмаһы тип баһаланды һәм Рәсәй Мәғариф һәм фән министрлығы тарафынан федераль исемлеккә индерелде.